|  |
| --- |
| **AUTOBUS ASPERTUA** |
| **Bazen behin autobus berde bat. Iruñean bizi zen. Egunero ibiltzen zen hirian gora eta behera, jendea batetik bestera eramaten.**  **Baina beti bide berbera egiten zuen eta asper-asper eginda zegoen.**  **Orduan ihes egitea erabaki zuen. Gau batean, isil-isilik, garajetik atera eta mundua ikustera joan zen.**  **Asko ibili ondoren Afrikara iritsi zen. Orain han dago.**  **Traje berde eta hori dotore bat jantzi zuen eta turistak oihanean barrena eramaten ditu, lehoiak eta elefanteak ikustera.**  **Eta poz-pozik bizi dela diote.** |

|  |  |  |  |  |
| --- | --- | --- | --- | --- |
| **ITURRIA: AXELKO – Irakurgaiak 1** | | | | |
| **Izenburua** | **Autobus aspertua** | | | |
| **Argitaletxea** | | **ELKAR - GIE** | **Urtea** | **1992** |
|  |  |  |  |  |

**OHARRA: Zenbait jarduera egiteko liburua izatea gomendagarria da.**

|  |
| --- |
| **Irakurri baino lehen lantzeko jarduerak** |
| **Ahoz landutakoak** |
| **1. Zergatik izenburu hori? Nor izango da protagonista?** |
| **2. Zergatik dago aspertuta autobusa?**  **a) Egunero bidaia berdinak egiten dituelako.**  **b) Jende oso aspergarria igotzen delako.**  **c) Egunero geldirik garajean dagoelako.**  **d) Umeek oihukatzen dutelako.**  **e) Beste bat.** |
| **3. Egon al zara aspertuta inoiz? Noiz? Zergatik?** |
| **4. Zer da aspertuaren kontrakoa? Nolakoa izango litzateke autobus dibertigarria?** |
| **5. Kendu *aspertua* hitza izenburutik eta jarri beste adjektibo batzuk. Horrela, hainbat izenburu asmatuko dituzu.**  **Adibidez: *Autobus rockeroa*, *Autobus misteriotsua*...** |
| **6. Egin ariketa berdina *autobus* hitza kenduta eta beste izen bat jarrita, bai arrunta eta bai propioa ere.**  **Adibidez: *Elefante aspertua*, *Peru aspertua*...** |
| **7. Zer istorio kontatuko dute aurreko jardueretan ateratako izenburuek? Nor izango da protagonista istorio horietan guztietan?** |
| **8. Auto-bus. Aipatu *auto*-rekin hasten diren hitzak.**  **Adibidez: *autografoa*, *automobila*, *automatikoa*, *autoktonoa*, *autobiografia*...** |
| **9. Aztertu liburuaren kontrazala eta erantzun galdera hauei:**  **· Nor da idazlea? Ez du inork ipuina sinatu?**  **· Zure ustez, nor izan daiteke idazlea?**  **o Sei urteko neska-mutil bat.**  **o Aitona edo amona oso alaiak.**  **o Sorgin gaizto-gaizto bat.**  **· Nolakoa izanen da idazlea?**  **o Alferra - langilea**  **o Polita - itsusia**  **o Mehea - lodia**  **o Gaztea - zaharra** |
| **Idatziz landutakoak** |
| **10.** **Idatzi arbelean izenburua eta egin jarduera hauek:**   **· Zenbat hitz agertzen dira izenburuan? ..................................................**  **· Txalotu eta zenbatu izenburuko silabak. ................................................**  **· Behatu izenburuko fonemak.**  **· Jolastu *autobus* hitzarekin. Kendu “b” hizkia eta jarri beste kontsonante bat.**  **Adibidez: autogus, autopus, automus..........................................................** |

|  |
| --- |
| **Irakurri bitartean lantzeko jarduerak** |
| **11. Ipuina irakurri bitartean, zerbait ez baldin bada ulertzen, altxatu eskua eta galdetu.** |
| **12. Entzun arretaz ipuina. Ondoren ipuinari buruzko zenbait jarduera behar dira, eta jarduerak horiek egiteko, ezinbestekoa da ipuina ongi ulertzea eta ezagutzea.** |
| **13. Adi egon!** |

|  |
| --- |
| **Irakurri ondoren lantzeko jarduerak** |
| **Ahoz landutakoak** |
| **14. Nor zen protagonista?** |
| **15. Non bizi zen?** |
| **16. Zer egiten zuen?** |
| **17. Nolakoa zen?**  **a. Gorria eta berdea.**  **b. Berdea.**  **c. Txuria eta horia.** |
| **18. Zergatik zegoen asper-asper eginda?** |
| **19. Zer erabaki zuen?** |
| **20.Zer ikustera joan zen?** |
| **21. Nora iritsi zen?** |
| **22.Zer jantzi zuen?** |
| **23.Orain, zer egiten du? Nola bizi da?** |
| **24.Zenbat tokitan agertzen da protagonista?** |
| **25.Zer kolore agertzen dira ipuinean?** |
| **26.Zenbat izen propio agertu dira ipuinean?** |
| **27.*Asper-asper*, *isil-isilik*, *poz-pozik*. Noiz agertzen dira espresio horiek? Zer esan nahi da hitza errepikatzen denean?** |
| **28.Bururatzen al zaizu horrelakoren bat?**  **Adibidez: *polit-polita*, *alai-alaia*...** |

|  |
| --- |
| **Idatziz landutakoak** |
| **29.Ordenatu paragrafo hauek, zenbakiak jarrita.**   **.......... Orduan ihes egitea erabaki zuen. Gau batean, isil-isilik, garajetik atera eta mundua ikustera joan zen.**  **Asko ibili ondoren Afrikara iritsi zen. Orain han dago.**  **........... Traje berde eta hori dotore bat jantzi zuen eta turistak oihanean barrena eramaten ditu, lehoiak eta elefanteak ikustera.**  **Eta poz-pozik bizi dela diote.**  **........... Bazen behin autobus berde bat. Iruñean bizi zen. Egunero ibiltzen zen hirian gora eta behera, jendea batetik bestera eramaten.**  **Baina beti bide berbera egiten zuen eta asper-asper eginda zegoen.** |

|  |  |  |
| --- | --- | --- |
| **30.Erantzun bai ala ez:** | **BAI** | **EZ** |
| **Autobusa Iruñean bizi zen.** |  |  |
| **Autobusa urdin-urdina zen.** |  |  |
| **Autobusak bide ezberdinak egiten zituen.** |  |  |
| **Autobusa Iruñean oso pozik bizi zen.** |  |  |
| **Gau batean garajetik isil-isilik atera zen.** |  |  |
| **Orain Afrikan dago eta umeei animaliak erakusten dizkie.** |  |  |
| **Poz-pozik Afrikan bizi da.** |  |  |
| **31. Idazlana. Kontatu autobusez egindako txangoren bat: norekin joan zinen, nora joan zinen, zer moduz pasatu zenuen, nolako autobusa zen...**   **................................**  **................................**  **................................**  **................................**  **................................**  **................................**  **................................** | | |